Σαΐφ Αλ Αντέλ

Για την Αγγλίδα τραγουδίστρια δείτε το λήμμα: Αντέλ

Ο Σαΐφ Αλ Αντέλ (στην αραβική γλώσσα: سيف العدل‎, Saif al-Adel) (γεν. 1960 ή το 1963) είναι Αιγύπτιος τρομοκράτης, υψηλόβαθμο στέλεχος της Αλ Κάιντα, που μέχρι σήμερα (2020) παραμένει ασύλληπτος. Το όνομά του βρίσκεται στη λίστα του FBI με τους πιο καταζητούμενους τρομοκράτες και προσφέρεται αμοιβή 10 εκ. δολαρίων από το Πρόγραμμα του Στέιτ Ντιπάρτμεντ Ανταμοιβή για τη Δικαιοσύνη (Rewards for Justice Program) για πληροφορίες σχετικά με το που βρίσκεται.

Ο Σαΐφ Αλ Αντέλ είχε υπάρξει συνταγματάρχης των Ειδικών Δυνάμεων της Αιγύπτου και ήταν ειδικός στα εκρηκτικά.https://www.bbc.com/news/world-us-canada-13451158 Το 1988 πήγε στο Αφγανιστάν όπου πολέμησε με τους Μουτζαχεντίν κατά των Σοβιετικών δυνάμεων. Εκπαίδευσε μέλη της Αλ Κάιντα και της Αιγυπτιακής Ισλαμικής Τζιχάντ στο Αφγανιστάν, στο Πακιστάν και στο Σουδάν καθώς και μέλη Σομαλικών φυλών, που ήταν ενάντια στις δυνάμεις του ΟΗΕ.http://webarchive.loc.gov/all/20011110104742/http://cns.miis.edu/pubs/reports/pdfs/binladen/indict.pdf Επίσης δημιούργησε το κέντρο εκπαίδευσης της Αλ Κάιντα στο Ρας Καμπόνι, στα σύνορα Σομαλίας –Κένυας.https://web.archive.org/web/20061207072428/http://www.ctc.usma.edu/aq/AFGP-2002-600113-Trans.pdf Κατηγορείται από τις  Η.Π.Α για το ρόλο του στη τρομοκρατική επίθεση κατά της πρεσβείας των Η.Π.Α στο Ναϊρόμπι το 1998.

Παραπομπές

Κατηγορία:Τρομοκρατία
Κατηγορία:Αιγύπτιοι